Han vokste opp på Salthammer i Frol som sønn av standartjunker og gårdbruker Mortinus Ertzgaard (Olsen) og hustru Karen Langås. Han giftet seg med Ida Røstad, søster til gårdbruker og ordfører Petter Andreas Røstad. Han drev landhandel med manufaktur, levert av en eldre bror, Marius Ertzgaard, som drev grossisthandel i Kristiania (Oslo). I 1914 etablerte han også et frørenseri. Han overdro i 1941 gården med frørenseriet til sønnen, Magnus Ertzgaard.